kardosdrur/scandi-wiki huggingface dataset:
Encyclopaedia Metallum

Encyclopaedia Metallum: The Metal Archives (ofte blot Metal Archives efter adressen eller MA) er en webside med en database over bands fra diverse former for heavy metal-musik. Der er dog undtagelser for bands som falder under tvivlsomme genrer, og disse accepteres ikke af websiden.

Encyclopaedia Metallum forsøger at give yderligere information om hvert band, såsom en diskografi, logoer, billede, sangtekster, line-ups, biografi og brugeranmeldelser af album.

Siden har også et system beregnet på at indsende bands til arkivet, og brugere opfordres til at bruge det. Pr. november 2010 indeholder siden over 75.000 bands, over 177.000 udgivelser, over 54.000 anmeldelser og over 241.000 registrerede brugere (hvoraf over 175.000 er "aktive").

Fodnoter

Eksterne henvisninger 
 
 Interview fra Miasma Magazine 

Netdatabaser
Etableret i 2002
Psykedelisk rock

Psykedelia (også kaldet syrerock) er en musikstil som tager udgangspunkt i psykedeliske oplevelser, det vil sige de indre verdener som opnås gennem brug af psykedeliske stoffer. Stilen kendetegnes i stor grad af indflydelse fra indisk, arabisk og anden asiatisk musikkultur. Instrumenter, lydbilleder og rytmer fra Østen blev brugt meget i sangene.

Historie 

Psykedelisk musik udviklede sig først i hippiemiljøerne i San Francisco hvor grupper som Jefferson Airplane, Grateful Dead og Quicksilver Messenger Service med udgangspunkt i blues og folkeviser eksperimenterede med lydbilleder og strukturer under indflydelse af psykedeliske stoffer.

I England udviklede genren sig da folkemusikere som Incredible String Band bevægede sig fra de enkle poparrangementer mod noget mere komplekst, melodiøst og opfindsomt. Kendte pop- og rockbands som Beatles og Rolling Stones brugte elementer af psykedelia i deres musik. Stilen findes mere rendyrket i den tidlige ende af Pink Floyd, Hawkwind og andre bands som senere bevægede sig ind i space rock-genren.

Syrerock 
Syrerock har fået sit navn fra LSD, som også kaldes syre, i slut-60’erne var mange rockmusikere indimellem påvirket af LSD. Rockmusikken fik en kraftig dominans af elektriske guitarimprovisationer med høj lydstyrke og ofte med lange soli. Eksponenter for syrerocken var ikke mindst trioerne Jimi Hendrix Experience og Cream. I Danmark havde man blandt andet Young Flowers.

Eksempler på psykedeliske rock-bands 

 Ache
 Alrune Rod
 Bifrost
 The Byrds
 Big Brother & The Holding Company
 Black Mountain
 Cream
 The Doors
 Dragontears
 The Grateful Dead
 Hawkwind
Hyldemor
 Jethro Tull
 Jefferson Airplane
 The Jimi Hendrix Experience
 Mountain
 MGMT
 Pink Floyd
 Procol Harum
 Queens of the Stone Age
 Quicksilver Messenger Service
 Røde Mor
 Savage Rose
 Siena Root
 Steppenwolf
 Steppeulvene
 Spids Nøgenhat
 Young Flowers
 13th Floor Elevators
 Apollo 440

Se også 
 New Weird America
 Ambient
 New Age
 Psykedelisk metal

Rockgenrer
Diego Forlán

Diego Martín Forlán Corazo (født 19. maj 1979 i Montevideo, Uruguay) er en tidligere professionel fodboldspiller fra Uruguay.

Han blev født ind i en familie af fodboldspillere. Hans far Pablo Forlán har spillet for Uruguay i VM i fodbold 1966, da det blev holdt i England og i VM i fodbold 1974, da det blev holdt i Vesttyskland og hans bedstefar Juan Carlos Corazo spillede for Independiente i Argentina. Han har to statsborgerskaber – uruguayansk og spansk

Eksterne henvisninger 

 
 Fakta om Diego Forlán på FootballDataBase.com 
 Fakta om Diego Forlán  på Soccerbase 
 Profil af Diego Forlán  på clubatleticomadrid.com 

Fodboldspillere fra Uruguay
Deltagere ved verdensmesterskabet i fodbold 2002
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Independiente
Fodboldspillere fra Manchester United F.C.
Fodboldspillere fra Villarreal CF
Fodboldspillere fra Atlético Madrid
Fodboldspillere fra FC Internazionale Milano
Fodboldspillere fra Sport Club Internacional
Personer fra Montevideo
Monolit

En monolit er en meget stor sten, som er løsgjort fra et større fjeldstykke. Den er med andre ord et geologisk fænomen, der kan have størrelse som et helt bjerg, som en klippe eller som en kampesten. Udtrykket bruges også om artefakter som f.eks. bautasten, mindesten eller større skulpturer.

Ordet stammer fra latin monolithus, der på sin side er afledt af det græske μονόλιϑος (monolithos), der er sammensat ud fra μόνος ("en" eller "enkelt") + λίϑος ("sten").

Kendte geologiske monolitter 
 Peña de Bernal i Mexico
 Stone Mountain i Stone Mountain Park, en forstad til Atlanta, Georgia, USA

Se også 
 Menhir
 Obelisk

Sten
Geologisk aflejring
Landskabsformer
Vibeke Dueholm

Vibeke Dueholm (født 8. februar 1960 i København i Danmark) er en dansk skuespillerinde, sanger, dialoginstruktør og tegnefilmsdubber.

Hun har bl.a. instrueret de danske versioner af Mary Poppins, Mulan, Mulan 2, Lady og Vagabonden, Lille Kylling, The Simpsons Movie, Surf's Up og Bee Movie, Harry Potter og De Vises Sten, Hund og Kat Imellem. Desuden har hun lagt stemme til et hav af tegnefilmsfigurer, bl.a. Edd og Lis Krank i Ed, Edd og Eddy, Winni i Byggemand Bob, Ida Eviggod i Powerpuff Pigerne. Pip og Bedste i Looney Tunes, Lille My i Mumitroldene, Rufus i Kim Possible, fru Skildpadde fra Hos Mickey, Ray Ray i Juniper Lee, Rip, Rap og Rup samt Rebekka Clausen i Luftens Helte, Susan (Daphne) i Scooby-Doo, Cleo De Nile i Monster High: Elektrisk og Dot i Animaniacs og Smølferne, Familien Addams, Grumme eventyr med Billy og Mandy, Krampetvillingerne, Justice League, Mucha Lucha.

Hun er senest kendt for rollen som Dennis i Yallahrup Færgeby. Uden for tegnefilmens verden er hun sanger og reklamespeaker og arbejder med lederudvikling.

Af Disneyfilm har hun instrueret de dansksprogede versioner af Løvernes Konge 2: Simbas stolthed (1998), Toy Story 2 (1999), 102 Dalmatinere (2000), Lady og Vagabonden 2: Vaks på eventyr (2001), Monsters Inc. (2001), Find Nemo (2003), Løvernes Konge 3: Hakuna Matata (2004) samt Mickey fejrer jul i Andeby (2004), Alice i Eventyrland (1951), De Frygtløse׃ The Muuhvie.

Eksterne henvisninger 
 

Skuespillere fra Danmark
Tegnefilmsdubbere fra Danmark
Push-pull-effekten (immigration)

Push-pull-effekten kan bruges om immigration og emigration. 

"Push" i denne sammenhæng henviser til immigranter, som bliver "skubbet" væk fra deres land, eksempelvis på grund af hungersnød, fattigdom,  religionsundertrykkelse, politisk undertrykkelse etc., eller om de bliver tiltrukket ("pull") ved idéen om et nyt og bedre samfund.

Grunden til den store immigration til USA igennem tiden tilskrives push-pull-effekten, da begge dimensioner i denne teori var sat i gang: Jødeforfølgelse i Rusland og hungersnød i Irland etc. var "push"-delen, og tanken om USA, hvor historien gik på at f.eks. gaderne var brolagt med guld, og at alt ville blive meget bedre, var "pull"-delen.

Litteratur 

Kristian Hvidt: "Flugten til Amerika eller Drivkræfter i masseudvandringen fra Danmark 1868-1914". Skrifter udgivet af Jysk Selskab for Historie, Nr. 22; Universitetsforlaget i Aarhus, 1972

Ekstern henvisning 

P. C. Matthiessen (anmeldelse af): Kristian Hvidt: "Flugten til Amerika eller Drivkræfter i masseudvandringen fra Danmark 1868-1914". Skrifter udgivet af Jysk Selskab for Historie, Nr. 22; Universitetsforlaget i Aarhus, 1972 (Historisk Tidsskrift, Bd. 13, rk. 1; 1974) 

Demografiske begreber
Migration
The Loyal Shakespeare Company

The Loyal Shakespeare Company er en dansk teatertrup. Navnet er en parodi på det engelske Royal Shakespeare Company – og spiller på, at loyal minder om løjerlig.

Truppen opstod i 1997, da de to skuespillere Andreas Bo Pedersen og Jan Overgaard Mogensen sammen med en tredje mand opførte en crazyudgave af Shakespeares klassiker Romeo og Julie på gader og stræder. Sommeren 1997 rykkede forestillingen indendørs i Århus Festuge – og hermed var kultsuccesen hjemme.

Teatertruppen har taget flere af Shakespeares skuespil under kærlig behandling med sort humor – ofte under bæltestedet. På trods af voldsom omskrivning af librettoen kan oprindelig plot og handling svagt genkendes i de enkelte skuespil.

Repertoire 
På repertoiret haves bl.a.:
 Hamlet
 Macbeth
 Kong Lear
 Othello
 Som man(d) behager
 Romeo og Julie
 Richard d. 3.

Besætning 
 Signe Allerup
 John Batz
 Farshad Kholghi
 Heidi Petersen
 Jan Overgaard Mogensen
 Morten Staack
 Dennis F. Szabó
 Jarl Schacht
 Pernille Lyck Christensen

Eksterne henvisninger 
Officiel webside 

Teatre i Danmark
Asminderød

Asminderød var tidligere en landsby i Asminderød Sogn, Lynge-Kronborg Herred, Frederiksborg Amt. På grund af sin beliggenhed nær byen Fredensborg udviklede Asminderød sig efterhånden til en bydel i denne.

Historie 

Asminderød havde i 1682 7 gårde og 9 huse uden jord. Det dyrkede land udgjorde 206,7 tdr. ld. skyldsat til 38,34 tdr. htk. Dyrkningsformen var trevangsbrug.

I Asminderød fandtes omkring år 1900 en kirke, præstegård, skole og kro.
Fra omkring århundredeskiftet udviklede Asminderød sig til en bydel i Fredensborg under indtryk af byudviklingen i denne by. I 1901 havde Fredensborg 930 indbyggere, i 1906 1.162 indbyggere, i 1911 1.280 indbyggere, i 1916 1,320 indbyggere, i 1921 1.448 indbyggere, i 1925 1.499 indbyggere, i 1930 1.557 indbyggere, i 1935 1.810 indbyggere, i 1940 1.707 indbyggere, i 1945 1.832 indbyggere og i 1950 2.006 indbyggere. I de samme år voksede befolkningen i Asminderød fra 366 indbyggere i 1906 til 459 indbyggere i 1911, 463 indbyggere i 1916, 503 indbyggere i 1921, 713 indbyggere i 1930, 639 indbyggere i 1935, 758 indbyggere i 1940, 782 indbyggere i 1945 og 1.075 indbyggere i 1950. Der efter opgjordes ikke længere særskilte indbyggertal: i 1955 havde Fredensborg-Asminderød 3.199 indbyggere og i 1960 3.448 indbyggere.

I 1911 havde Asminderød udviklet sig til en forstad til og bydel i Fredensborg med 459 indbyggere, hvoraf 50 ernærede sig af landbrug, 160 af håndværk og industri, 76 af handel, 19 af transport og 70 af egne midler. Bydelen havde kirke, præstegård og skole, kro og savværk.

I 1930 havde Asminderød som en forstad til og bydel i Fredensborg 718 indbyggere, hvoraf 141 ernærede sig ved landbrug mm., 216 ved håndværk og industri, 47 ved handel og omsætning, 59 ved transport, 45 ved immateriel virksomhed, 49 ved husgerning, 143 var ude af erhverv og 13 uden oplysninger.

Udviklingen bevirkede, at der i begyndelsen af 1960-erne nedsatte et byudviklingsudvalg for Helsingør-egnen, som også omfattede Asminderød-Grønholt Kommune. Mens Helsingør købstad, Tikøb Kommune og Humlebæk-området blev behandlet for sig, blev Asminderød og Fredensborg behandlet som et særskilt byudviklingsområde med en egen byudviklingsplan. Denne anviste Fredensborgs og Asminderøds fuldstændige sammenbygning og udvikling som et samlet byområde.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),

Fredensborg
Bydele og forstæder i Danmark
Ude på noget

Ude på noget er en børneudsendelse i 13 afsnit, vist på Danmarks Radio i 1984 med karaktererne Palle, Polle og Ruth, der kunne rejse hvorhen de ville ved at fotografere med deres kamera. Hovedrollerne blev spillet af hhv. Jess Ingerslev, Tom McEwan og Ghita Nørby, mens seriens skurk, den rige fætter Sigurd Kæphøj, der prøver at få fingre i kameraet, blev spillet af Tommy Kenter.

Bag kameraet 
Serien blev instrueret af Anette Tony Hansen og Ulla Raben, og skrevet af Søren Kragh-Jacobsen og Niels Lund. Scenograf var J. Espen Hansen. 
Serien er præget af en række forskellige musikalske numre komponeret af Ole Fick.
Musikken blev spillet af Øyvind Ougaard, Hugo Rasmussen, Tom McEwan, Jess Ingerslev og Ole Fick.

Medvirkende 
Hovedroller
 Jess Ingerslev – Palle
 Tom McEwan – Polle
 Ghita Nørby – Ruth
 Tommy Kenter – Fætter Sigurd Kæphøj
 Ole Fick – Hr. (Otto) Fladmast, Sigurds tjener

Afsnit og bipersoner

Eksterne henvisninger 
 Ude på noget på DR Bonanza
 
 Ude på noget på Dansk film og tv

Børneserier fra Danmark
DR-serier
Danske tv-serier fra 1980'erne
Eventyrserier
Nu er det ikke sjovt længere

Nu Er Det Ikke Sjovt Længere var en børneudsendelse, som blev vist på DR i 1982 instrueret af Ulla Raben, hvor Tom McEwan og Jess Ingerslev legede børn og sang sjove sange. Bl.a. kom den legendariske børnesang Fy fy skamme fra serien. Alle sange er skrevet af Søren Kragh-Jacobsen.

Serien fik en efterfølger i 1987 kaldet Omsen og Momsen.

TV-serien blev udsendt på DVD august 2009 af Nordisk Film/NSM. 

Tv-serier for børn
DR-programmer
Tv-serier fra 1980'erne
Omsen og Momsen

Omsen og Momsen er en børneserie vist på DR i 1987, hvor Tom McEwan og Jess Ingerslev spiller alle rollerne. Handlingen er centreret omkring børnene og kulissen er børneværelset, men engang imellem ser man forældrene, når de er inde for at se til børnene. Ellers sidder forældrene i stuen og ser TV-Avisen. Bedsteforældrene synger godnatsang og ruller garn op i slutningen af hvert afsnit. Serien er skrevet af Søren Kragh-Jacobsen og instrueret af Hans Kragh-Jacobsen.

Omsen og Momsen er en efterfølger til Nu Er Det Ikke Sjovt Længere.

Tv-serier for børn
Tv-serier fra 1980'erne
DR-programmer
Peter Koch

Peter Koch (født 20. marts 1905 på Frederiksberg, død 5. februar 1980) var en dansk arkitekt.

Han var søn af arkitekt Hans Koch og hustru Johanne Syberg Petersen. Gift 11. dec. 1936 i København med Marie-Louise Dagmar Brun, f. 4. marts 1906 i Kbh. (d. 14. maj 2001). Peter og Marie-Louise fik fire børn: Anders Koch, Morten Koch, Thomas Koch og Caspar Koch. 

Han blev student 1922 og gik på teknisk skole fra 1922 til 1923 og var på Det Kongelige Danske Kunstakademi fra sept. 1923 til 1926. Medarbejder hos Thorkild Henningsen 1926-31 og havde tegnestue sammen med Mogens Koch indtil 1945, herefter egen tegnestue, desuden kgl. bygningsinspektør 1961-1966 (de kgl. slotte). 

Var medlem af Modstandsbevægelsens kunstneriske udvalg 1945 samt af Akademisk Arkitektforenings kunstneriske udvalg 1948 og rådgiver ved Tønder Museum 1946.

Peter Koch præges af den kulturelle arv fra faderen og dennes venner. Hans arbejder og
interesser spænder fra det enkle, velbyggede hus til museumsplaneringer og restaureringer, hvor han i kraft af sin sikre fornemmelse for kunst og sit kendskab til gammel arkitektur har løst mange vanskelige opgaver.

Projekter 
Af hans arbejder kan nævnes:
 1933 Enfamiliehus, Islevhusvej 7 som blev præmieret 1934
 1937 Den militære klædefabrik i Usserød
 1944 Ombygning af Attemosegaard i Søllerød
 1946 Ombygning af Ribe Stiftsmuseum
 1948 Projekt til mindesmærke i Nyhavn
 1958 Udvidelse af Den danske pavillon for kunst i Venedig
 1963 Christianskirkjan i Klaksvík på Færøerne
 1966 Restaureret Sophienholm
 1974 Det rå betonrum til skatkammeret under Rosenborg Slot

Eksterne henvisninger

Noter 

Arkitekter fra Danmark
Kongelige bygningsinspektører
Personer fra Frederiksberg
Riddere af Dannebrog
Danskere i 1900-tallet
Personer i Kraks Blå Bog (afdøde)
Peter
STS-6

STS-6 (Space Transportation System-6) var Challengers første rumfærge-mission.
Opsendt 4. april 1983 og vendte tilbage den 9. april 1983.

På missionen blev den første af kommunikationssatellitterne Tracking and Data Relay Satellite (TDRS-1) sat i kredsløb og den første rumvandring i Rumfærge-programmet udført.

Besætning 
   Paul Joseph Weitz (kaptajn)
   Karol Joseph Bobko (pilot)
   Donald Herod Peterson (missionsspecialist)
   Story Franklin Musgrave (missionsspecialist)

Missions højdepunkter 
Rumfærgen skulle have været opsendt den 20. januar, men blev udsat pga. hydrogen lækager i hovedmotorerne. Flere sprækker blev opdaget under kontrollen, og alle motorene blev fjernet og udskiftet. Mens motorerne blev udskiftet skadede en storm dele af lasten, og opsendelsen blev yderligere udsat til 4. april.

Den første rumvandring (EVA) i rumfærge-programmet. Rumvandringen der varede 4 timer og 17 minutter blev udført af Peterson og Musgrave. Der opstod en problem med TDRS satellitten som skulle sættes i kredsløb. En fejl på satellittens raket resulterede i at den endte i en for lav omløbsbane. Ekstra brandstof i satellitten blev brugt for at placere den i rigtig bane og derved undgik den 100$ millioner USD satellit at gå tabt.

Eksterne henvisninger 

 STS-6 NASA 
 Tracking and Data Relay Satellite System (TDRSS)  NASA 

Rumfærgeprogrammet
Sabzi polo

Sabzi polo (, ) er en iransk org Tyrkisk ret med ris og hakkede krydderurter og bliver normalt serveret med fisk. På persisk betyder sabzi grøn og kan referere til krydderurter eller grøntsager. Polo er en slags ris, på engelsk kendt som pilaf. 

Krydderurterne som bruges i sabzi polo er koriander, dild, purløg, forårsløg, bukkehorn og persille. 

Traditionelt spiser iranere sabzi polo med hvid fisk til frokost på Nowruz, det iranske nytår, med deres familie og pårørende. 

Mad fra Iran
Mad fra Tyrkiet
STS-51-J

STS-51-J var Atlantis første rumfærge-mission.
Opsendt 3. oktober 1985 og vendte tilbage den 7. oktober 1985. Det var den 21. rumfærgemission.

Mission for Forsvarsministeriet (USA) (DoD), missionens formål er der derfor hemmelig.

Besætning 
   Karol J. Bobko (kaptajn)
   Ronald J. Grabe (pilot)
   David C. Hilmers (missionsspecialist)
   Robert L. Stewart (missionsspecialist)
   William A. Pailes (missionsspecialist)

Missions højdepunkter 
Det var den anden rumfærgemission udelukkende administreret af forsvarsministeriet (DOD :Department of Defense). Lasten var klassificeret, men det meddeltes, at to satellitter (DSCS-III :Defense Sattelite Communications System) opsendt til stationært kredsløb af et øvre rakettrin (:Inertial Upper Stage) DSCS satellitterne benytter X-bånds (:X-band) frekvenserne 8/7 Ghz. Hver af DSCS-III satellitterne er designet med en levetid på 10 år, men mange af DSCS satellitterne er stadig i kredsløb i dag og har i høj grad overskredet deres levetid, men fungerer stadig med gode resultater.

Eksterne henvisninger 

 STS-51-J NASA 

Rumfærgeprogrammet
Realisme (filosofi)

Realisme er en betegnelse der kan anvendes inden for forskellige områder af filosofien og tilgrænsende områder. Et fælles træk kunne det være, at de alle hævder en eller anden form for reel, ontologisk eksistens af størrelser inden for det pågældende område – ikke blot konstruerede eller opfundne begrebsdannelser.

Videnskabsteori 
Inden for videnskabsteorien taler man om realisme vedrørende teorier og realisme vedrørende naturlove. At være realist på dette o mråde indebærer at man anser at teorierne beskriver hvordan verden faktisk er i modsætning til for eksempel instrumentalisterne som anser at videnskabelige teorier blot er en slags instrument med hjælp af hvilke vi kan lave forudsætninger og hvor teorier ikke modsvares af faktiske forhold i verden.

Retsfilosofi 
Inden for retsfilosofien skelner man mellem den positive ret, som er et samfunds faktiske gældende retsregler: kun denne positive ret er virkelig. Heroverfor står naturrettens forestilling om en ideal og retfærdig ret.

Metafysik 
I metafysikken taler man om universalierealisme som en position i universaliestriden, og man plejer at lade Platons idélære være det oprindelige udgangspunkt herfor, med et højdepunkt i middelalderens skolastik. Fra denne position udviklede man sig via en moderat realisme hos Thomas Aquinas  – efter at Aristoteles igen blevet var tilgængelig, en position den katolske kirke skulle tilslutte sig 1215 – over forskellige former for konceptualisme til den realismen modstillede position: nominalismen, der omsider skulle adskille metafysik og logik, således at begreberne stilledes frie til udnyttelse af den opkommende empirisme og naturvidenskab.

Metaetik 
I metaetik betegner realisme den opfattelse at moralske domme kan have en sandhedsværdi, det vil sige være sande eller falske. I begyndelsen af 1900-tallet var etisk naturalisme og intuitionisme de mest betydningsfulde realistiske teorier.

Referencer

Se også 
 Videnskabsfilosofi
 Essentialisme, som er den ontologiske position at (alle) ting har en essens, og at det er sådanne essenser (ikke enkelttingene) som egentlig udgør virkeligheden. En essens i denne forstand er en bagvedliggende idé eller plan.
 Etisk intuitionisme – 
 Om den såkaldte Sokal-affære, hvor fysikeren Alan Sokal i 1996 provokerede med en konstrueret artikel Transgressing the Boundaries: Towards a Transformative Hermeneutics of Quantum Gravity, spækket med modeord fra blandt andet postmodernisme, dekonstruktivisme, socialkonstruktivisme.

Eksterne henvisninger 
Retsfilosofi
 Om retsrealisme, som var en retning inden for retsfilosofien i begyndelsen af 1900-tallet der anfægtede tidens juridiske tænkning som byggede på naturretten. Se hertil Rättsrealism  og Legal realism 
 Om naturret, se den fyldige svenske artikel: Naturrätt

Videnskabsteori
Metafysik
Retsvidenskab
Etik
Kane & Lynch: Dead Men

Kane & Lynch: Dead Men er et samarbejdsbaseret action-computerspil udviklet af danske IO Interactive, og udgivet af Eidos Interactive til Xbox 360, PlayStation 3 og Windows. Spillet afbilder en voldelig og kaotisk rejse af to mænd – en bristet lejesoldat og en medicineret psykopat – og deres brutale attituder mod det rigtige og forkerte. Det er blevet bekræftet, at filmstudiet Lionsgate har købt rettighederne til filmudgaven.

Se også 
 Hitman

Eksterne henvisninger 
 Officielt website
 

Film fra 2007
Computerspil fra 2007
PlayStation 3-spil
Windows-spil
Xbox 360-spil
Regierungsbezirk Arnsberg

Regierungsbezirk Arnsberg er et af fem Regierungsbezirke i den tyske delstat Nordrhein-Westfalen.

Geografi 
Regierungsbezirk Arnsberg ligger i den sydøstlige del af Nordrhein-Westfalen. Det dækker med sine fem storbyer i den nordvestlige del, en væsentlig del af det tætbefolkede Ruhrområde. Til gengæld er Sauerland (den sydlige og østlige del af regeringsdistriktet) ét af Tysklands tyndest befolkede områder.

Regierungsbezirket grænser i nord til regierungsbezirkene Münster og Detmold, i øst til delstaten Hessen, i syd til Rheinland-Pfalz og i vest til regierungsbezirkene Köln und Düsseldorf.

Nuværende landkreise og kreisfrie byer 

Regierungsbezirk Arnsberg består af syv landkreise med i alt 78 kommuner samt fem kreisfrie byer.
(indbyggertal pr. 31. december 2004)

Nordrhein-Westfalen
Arnsberg
Familien Jetson

Familien Jetson (The Jetsons) er en amerikansk animeret tv-serie fra 1962-1987, skabt af tegnefilmsstudiet Hanna-Barbera, også kendt for The Flintstones.

Serien handler om Georg Jetson, hans hustru Jane Jetson, hunden Astro, robot husholdersken Rosa, børnene Linda Jetson og hendes lillebror Denis. De bor i et fremtidsunivers, hvor trafikken består af flyvende biler, elevatorer uden rum, men hvor man bare bliver suget op hvis man stiller sig ind og en slags samle-transportbånd man står på fra elevatoren og ind i værelset. Maden kommer via maskiner. Langt mere bliver automatiseret ifølge folkene bag tegnefilmen.

Familien Jetson blev tidligere sendt på Cartoon Network.

Danske Stemmer 

 Lars Thiesgaard: Hr. Rumbold
 Lars Thiesgaard: Dennis
 Esper Hagen: George Jetson
 Michelle Bjørn-Andersen: Jane Jetson
 Pauline Rehné: Judy Jetson
 Timm Mehrens

Eksterne henvisninger 
 

Science fiction-tv-serier fra USA
Værker om fremtiden
Amerikanske tv-serier fra 1980'erne
Tv-programmer fra American Broadcasting Company
Justice League (tv-serie)

Justice League  er en tegnefilmsserie om superheltegruppen af samme navn, hvor alle de kendte tegneseriehelte fra DC Comics, som blandt andre Green Lantern, The Flash, Batman, Superman, Wonder Woman, Arrow, Nightwing bedre kendt som 
Robin, Batmans medhjælper, Aquaman og Cyborg sammen kæmper mod det onde. Serien kørte på Cartoon Network.

Stemmer

Medvirkende 

Animerede tv-serier
Østafrika

Østafrika er en region som inkluderer 13 lande i den østlige del af det afrikanske kontinent og udfor Afrikas østkyst.

Lande, der altid er inkluderet i udtrykket Østafrika 

  Djibouti
  Eritrea
  Etiopien
  Somalia
  Burundi
  Kenya
  Rwanda
  Tanzania
  Uganda
  Comorerne
  Madagaskar
  Mauritius
  Seychellerne

Se også 
 Afrika

Afrikas geografi